E SA vaqara e so na gaunisala vou na Minisitiri na Marama, Gone, kei ira na Dravudravua (Women, Children and Poverty Alleviation) me rawa ni walia kina na levu ni lialia kei na kerekere ka ra sa vakaosota tiko na noda taoni e na gauna oqo.
E kaya na kena Minisita o Rosy Akbar e na dua na nona i tukutuku vakamatanitu ni na oti na nodratou bose-ka kei na Minisitiri ni Bula, na Tabacakacaka ni Ovisa, kei na matabose ni veitaoni, e sa na qai vakaraitaki raraba vei keda na lewe ni vanua.
E kuria ka kaya ni gauna mada ga oqo e sa vakayacori tiko na neitou bose vata kei na Tabana ni Bula, ka vakasokomuni e so na i tukutuku se na gaunisala cava sara beka me na rawa ni wali kina na lialia vata kei ira na kerekere ka ra sa kabuwacara tu e na gauna oqo.
Kaya o Akbar ni gauna e ratou sa vakadeuca kina vaka matailalai na veitukutuku sa vakasokomuni oti, ratou sa qai raica ni cavuka tiko ga nai sema mai na nodra dui mata vuvale. Sa kerekere raraba tu yani na Minisitiri ki vei kemuni na lewe ni vanua, oya mo ni dau lomani ira na wekamuni era sa mai vakacowiri tu e na vei taoni e na nodra sa vesuki tu e na bula vakaloloma oya.
Kuria ka cauraka o Akbar ni sa kauwai sara tiko vakalevu na nona Minisitiri e na nodra bula na lialia, ka ratou sa tekivu sikovi ira e na macawa sa oti ka ratou kauti ira yani ki valenibula, ia, na ka ga e qai vakaloloma kina ni sega saraga ni kilai se ra tu mai vei na wekadra.
E kaya o koya ni ratou na vaqara e so na gaunisala me rawa ni ra vukei vakatabakidua kina na vakaleqai tu vaka oqo. Sa cakacaka vata tiko kei ira na matabose ena vei taoni na Minisitiri me rawa ni ra kilai na kerekere dina ka sega ni tiko e dua na wekadra me rawa ni ra vakavulici me ra vukei ira ga vakataki ira.
Kuria o Akbar ni ratou sa cakacaka vata tiko na matabose ni taoni mai Lautoka kei Nadi me rawa ni ra vakadeuci vinaka sara na leqa dina tikoi. Tomana ni rawa talega ni ra vukei na marama me ra volivolitaki e na makete, me vaka e ratou sa vakayacora tiko e na gauna sara ga oqo e tolu na marama e na makete levu e Suva.
Ia, vei ira na turaga e ratou sa raica rawa e lewe 5 mai Lautoka, ka rau lewe 2 e rau sa vuli tiko e na gauna oqo e na vanua era dau tuberi kina.
Kaya o koya ni o ratou na vo ni lewe tolu, e ratou na qai vaqarai mada e dua na vanua me ratou vuli kina me rawa ni vakatoroicaketaka na nodratou bula vaka vakasama.
Keitou sa ciqoma na veitokoni mai vei ira na lewe ni vanua, e ra kaya mai ni dua na gauna balavu e dau vakayacori tu mai kina na kerekere, ia, na gauna oqo e vaka me sa seavu vakamalua yani vaka na kabu.
Tomana ka kaya ni dina ni na sega beka ni keitou na walia kece sara na leqa oqo, ia, keitou na tovolea me keitou na laveta cake na nodra i vakarau ni bula yadua.
E vakadeitaka o koya ni yalovata, veilomani kei na cakacaka vata sa i koya ga na i bole ni nodratou minisitiri me rawa nira vukei kina na dravudravua.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn